3. การประกอบธุรกิจของแต่ละสายผลิตภัณฑ์

  (1) ลักษณะผลิตภัณฑ์หรือบริการ

สายธุรกิจชำแหละไก่

สายธุรกิจชำแหละไก่ ดำเนินการโดยบริษัท จีเอฟพีที จำกัด (มหาชน) ซึ่งเป็นบริษัทแม่ของกลุ่ม
ผลิตภัณฑ์ของบริษัท คือ ชิ้นส่วนไก่และผลพลอยได้จากการชำแหละไก่
โดยที่บริษัทมีช่องทางการจัดจำหน่ายทั้งในประเทศและต่างประเทศ โดยคิดเป็นสัดส่วนร้อยละ 60
และร้อยละ 40 ตามลำดับ สภาวะการแข่งขันทางการตลาดของธุรกิจนี้แบ่งออกเป็น 2 ส่วนดังนี้

1)  ตลาดภายในประเทศ

คู่แข่งขันของบริษัท คือผู้ประกอบการโรงเชือดไก่ในประเทศ ซึ่งบริษัทมีความได้เปรียบ
เนื่องจากบริษัททำธุรกิจครบวงจร คือตั้งแต่ผลิตอาหารสัตว์ เลี้ยงไก่ และชำแหละไก่
ทำให้บริษัทสามารถควบคุมคุณภาพของผลิตภัณฑ์ รวมทั้งควบคุมต้นทุนการผลิตของบริษัทได้อีกด้วย

2)  ตลาดต่างประเทศ

คู่แข่งขันของบริษัท คือผู้ผลิตเนื้อไก่รายใหญ่ของโลก เช่น สหรัฐอเมริกา บราซิล และจีน เป็นต้น
ประเทศไทยจัดเป็นหนึ่งในผู้ผลิตเนื้อไก่รายใหญ่รายหนึ่ง
และมีศักยภาพเพียงพอที่จะแข่งขันกับประเทศคู่แข่งได้
ถึงแม้ว่าต้นทุนการผลิตของไทยจะมีต้นทุนสูงกว่าประเทศคู่แข่ง เช่น ประเทศจีน ก็ตาม
แต่ผลิตภัณฑ์เนื้อไก่ของประเทศไทยเป็นผลิตภัณฑ์ที่ได้มาตรฐานและมีคุณภาพสูงเป็นที่ยอมรับของลูกค้าทั่วโลก

นอกจากนี้ บริษัท จีเอฟพีที จำกัด (มหาชน) ได้รับบัตรส่งเสริมการลงทุนจำนวน 2 ฉบับ
จากคณะกรรมการส่งเสริมการลงทุน โดยได้รับสิทธิประโยชน์ตามพระราชบัญญัติส่งเสริมการลงทุน
พ.ศ. 2520 ตามมาตรา 25, 26, 28, 31, 34, 36(1), 36(2) และมาตรา 37
สิทธิประโยชน์ที่ได้รับรวมถึงการได้รับยกเว้นภาษีเงินได้นิติบุคคลสำหรับกำไรสุทธิเป็นระยะเวลา 8
ปี(บัตรส่งเสริมเลขที่ 1056(1)/2545)
และให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการ
ที่ได้รับการส่งเสริมรวมกันไม่เกินร้อยละ 100 ของเงินลงทุน ไม่รวมค่าที่ดินและทุนหมุนเวียน
มีกำหนดเวลา 8 ปี (บัตรส่งเสริมเลขที่ 1776(2)/2545) นับแต่วันที่เริ่มมีรายได้จากการประกอบ
กิจการตามรายละเอียดดังนี้

  --------------- ------------- ---------------------- -------------- ------------
  บัตรส่งเสริมเลขที่   ลงวันที่         ประเภทกิจการที่ส่งเสริม     วันที่เริ่มมีรายได้   วันหมดอายุ

  1056(1)/2545    23 มกราคม     ผลิตอาหารกึ่งสำเร็จรูป      3 กันยายน 2545  2 กันยายน
                  2545                                                2553

                                และสำเร็จรูปจากเนื้อไก่                    

  1776(2)/2545    11 ธันวาคม     ผลิตอาหารกึ่งสำเร็จรูปจาก   -              -
                  2545                                                

                                เนื้อไก่                                 
  --------------- ------------- ---------------------- -------------- ------------

สายธุรกิจโรงฟักไข่

สายธุรกิจโรงฟักไข่ ดำเนินการโดยบริษัท ฟาร์มกรุงไทย จำกัด โดยซื้อไก่พ่อแม่พันธุ์จากฟาร์มปู่ย่าพันธุ์เพื่อนำมาเลี้ยงและผลิตลูกไก่เนื้อและลูกไก่ไข่ ซึ่งเป็นผลิตภัณฑ์หลักของบริษัท โดยที่ลูกไก่เนื้อขายให้กับ บริษัท เอ็มเคเอส ฟาร์ม จำกัด และบริษัท กรุงไทยอาหารสัตว์ จำกัด (มหาชน) ซึ่งเป็นบริษัทย่อยของบริษัท จีเอฟพีที จำกัด (มหาชน) ส่วนลูกไก่ไข่ขายให้กับฟาร์มผู้เลี้ยงไก่ไข่ทั่วไป สภาวะการตลาดของธุรกิจนี้ มีการแข่งขันค่อนข้างมาก ซึ่งยังคงเป็นกลุ่มเดียวกับกลุ่มบริษัทที่เลี้ยงไก่เพื่อการส่งออกเป็นหลัก แต่เนื่องจากบริษัทในกลุ่มจีเอฟพีทีทำธุรกิจครบวงจร ทำให้บริษัทนี้ไม่เกิดสภาวะการแข่งขันกับบริษัทคู่แข่ง เนื่องจากบริษัทขายลูกไก่ให้กับบริษัทที่เกี่ยวข้องกัน

สายธุรกิจฟาร์มเลี้ยงไก่เนื้อ

สายธุรกิจฟาร์มเลี้ยงไก่เนื้อ ดำเนินการโดยบริษัท เอ็มเคเอส ฟาร์ม จำกัด โดยรับซื้อลูกไก่เนื้อทั้งหมดจากบริษัท ฟาร์มกรุงไทย จำกัด นำมาเลี้ยงเองจนอายุครบประมาณ 41-43 วัน แล้วจึงขายไก่เนื้อ ต่อให้กับบริษัทแม่ คือ บริษัท จีเอฟพีที จำกัด (มหาชน) ดังนั้นผลิตภัณฑ์หลักของบริษัท คือ ไก่เนื้อ สภาวะการตลาดของบริษัทนี้ แทบจะไม่มีการแข่งขัน เนื่องจากลูกค้ารายใหญ่ของบริษัทคือบริษัทแม่

นอกจากนี้ บริษัท เอ็ม.เค.เอส.ฟาร์ม จำกัด ซึ่งเป็นบริษัทย่อยได้รับบัตรส่งเสริมการลงทุนจำนวน
6 ฉบับ จากคณะกรรมการส่งเสริมการลงทุนและได้สิทธิประโยชน์ตามพระราชบัญญัติส่งเสริม
การลงทุน พ.ศ. 2520 ตามมาตรา 25, 26, 28, 31, 34 และมาตรา 37
สิทธิประโยชน์ที่ได้รับรวมทั้งการได้รับยกเว้นภาษีเงินได้นิติบุคคล สำหรับกำไรสุทธิเป็นระยะเวลา 3
ปี (บัตรส่งเสริมเลขที่ 1506/2542) และ 8 ปี ((บัตรส่งเสริมเลขที่ 1608(1)/2544),
(บัตรส่งเสริมเลขที่ 1678(1)/2544), (บัตรส่งเสริม เลขที่ 1696(1)/2544),
(บัตรส่งเสริมเลขที่ 1779(2)/2545) และบัตรส่งเสริมเลขที่ (1632(2)/2546)
นับแต่วันที่เริ่มมีรายได้จากการประกอบกิจการตามรายละเอียดดังนี้

+-------------+--------------+------------+------------+-----------+---+
| บัต          | ลงวันที่        | ป          | วัน         | วันหมดอายุ  |   |
| รส่งเสริมเลขที่ |              | ระเภทกิจการ | ที่เริ่มมีรายได้ |           |   |
|             |              |            |            |           |   |
|             |              | ที่ส่งเสริม    |            |           |   |
+-------------+--------------+------------+------------+-----------+---+
| 1506/2542   | 16 พฤศจิกายน  | เลี้ยงไก่เนื้อ  | 3 มกราคม   | 2 มกราคม  |   |
|             | 2542         |            | 2544       | 2547      |   |
+-------------+--------------+------------+------------+-----------+---+
| 1           | 24 กันยายน    | เลี้ยงไก่เนื้อ  | 30 ตุลาคม   | 29 ตุลาคม  |   |
| 608(1)/2544 | 2544         |            | 2544       | 2552      |   |
+-------------+--------------+------------+------------+-----------+---+
| 1           | 25 ตุลาคม     | เลี้ยงไก่เนื้อ  | 15 มกราคม  | 14 มกราคม |   |
| 678(1)/2544 | 2544         |            | 2545       | 2553      |   |
+-------------+--------------+------------+------------+-----------+---+
| 1           | 6 พฤศจิกายน   | เลี้ยงไก่เนื้อ  | 26 กรกฎาคม | 25        |   |
| 696(1)/2544 | 2544         |            | 2545       | กรกฎาคม   |   |
|             |              |            |            | 2553      |   |
+-------------+--------------+------------+------------+-----------+---+
| 1           | 12 ธันวาคม    | เลี้ยงไก่เนื้อ  | 21 กุมภาพันธ์ | 20        |   |
| 779(2)/2545 | 2545         |            | 2546       | กุมภาพันธ์   |   |
|             |              |            |            | 2554      |   |
+-------------+--------------+------------+------------+-----------+---+
| 1           | 11 พฤศจิกายน  | เลี้ยงไก่เนื้อ  | -          | -         |   |
| 632(2)/2546 | 2546         |            |            |           |   |
+-------------+--------------+------------+------------+-----------+---+

  สายธุรกิจอาหารสัตว์

สายธุรกิจอาหารสัตว์ ดำเนินการโดยบริษัท กรุงไทยอาหารสัตว์ จำกัด (มหาชน)
ผลิตภัณฑ์หลักของบริษัทคือ อาหารสัตว์บก และอาหารสัตว์น้ำ
อาหารสัตว์บกเฉพาะอาหารไก่จะขายให้กับบริษัท เอ็มเคเอส ฟาร์ม จำกัด และบริษัท
ฟาร์มกรุงไทย จำกัด รวมทั้งผู้เลี้ยงสัตว์ทั่วไป ส่วนอาหารสัตว์น้ำ จะขายให้กับผู้เลี้ยงสัตว์น้ำทั่วไป
สภาวะการแข่งขันธุรกิจอาหารสัตว์นี้ ไม่ค่อยรุนแรงมากนัก เนื่องจากร้อยละ 40
ขายให้กับบริษัทที่เกี่ยวข้องกัน ส่วนร้อยละ 60 ขายให้กับผู้เลี้ยงสัตว์อิสระทั่วไป
ซึ่งบริษัทประกอบธุรกิจอาหารสัตว์มากว่า 20 ปี
ทำให้ลูกค้าโดยทั่วไปมั่นใจในคุณภาพของผลิตภัณฑ์ของบริษัท
รวมทั้งบริษัทได้จัดให้มีนักวิชาการคอยให้คำปรึกษา ดูแล การเลี้ยงสัตว์
ซึ่งทำให้ลูกค้ามั่นใจในผลิตภัณฑ์ของบริษัทมากยิ่งขึ้น

นอกจากนี้บริษัท กรุงไทยอาหารสัตว์ จำกัด (มหาชน)
ซึ่งเป็นบริษัทย่อยได้รับบัตรส่งเสริมการลงทุนเลขที่ 1055(1)/2544 ลงวันที่ 17 มกราคม 2544
จากคณะกรรมการส่งเสริมการลงทุนโดยได้รับสิทธิประโยชน์ตามพระราชบัญญัติส่งเสริมการลงทุน
พ.ศ. 2520 ตามมาตรา 25, 26, 28, 31, 34 และ 37
สิทธิประโยชน์ที่ได้รับรวมถึงการได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับส่งเสริมมีกำหนดแปดปีนับแต่วันที่เริ่มมีรายได้จากการประกอบ
กิจการที่ได้รับส่งเสริมการลงทุนในกิจการผลิตอาหารสัตว์ประเภทอาหารกุ้งโดยบริษัทย่อยดังกล่าวเริ่มมีรายได้จากการประกอบกิจการที่ได้รับส่งเสริมการลงทุน
เมื่อวันที่ 2 พฤษภาคม 2544

สายธุรกิจอาหารแปรรูป

สายธุรกิจอาหารแปรรูป ดำเนินการโดยบริษัท จีเอฟ ฟู้ดส์ จำกัด ผลิตภัณฑ์หลักคือ ไส้กรอก
ซึ่งผลิตภัณฑ์จะอยู่ภายใต้เครื่องหมายการค้าของบริษัท ตลาดที่สำคัญของธุรกิจนี้คือ ตลาดสด
ตลาดพ่อค้าคนกลาง และตลาดห้างสรรพสินค้า

บริษัทเผชิญกับสภาวะแข่งขันค่อนข้างรุนแรง เนื่องจากการผลิตไส้กรอก
บางส่วนจะใช้เศษเนื้อไก่ที่เกิดจากการตัดแต่งของผลิตภัณฑ์ที่ส่งออก ซึ่งบริษัทมีคู่แข่งที่สำคัญ
คือกลุ่มบริษัทที่เลี้ยงไก่ เพื่อการส่งออกเป็นหลัก

สายธุรกิจฟาร์มเลี้ยงไก่ปู่ย่าพันธุ์

สายธุรกิจฟาร์มเลี้ยงไก่ปู่ย่าพันธุ์ ดำเนินการโดยบริษัท จีเอฟพีที-จีพี จำกัด
ขณะนี้บริษัทเริ่มซื้อที่ดินเพื่อใช้ทำฟาร์มเลี้ยงไก่ปู่ย่าพันธุ์ แต่ยังไม่เริ่มดำเนินกิจการ

(2) การตลาดและภาวะการแข่งขัน

สายธุรกิจชำแหละไก่

(ก) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทมีความได้เปรียบมากกว่าคู่แข่งขัน
เนื่องจากบริษัทมีประสบการณ์มาหลายสิบปีทางด้านภาคปศุสัตว์ ทำให้คุณภาพของผลิตภัณฑ์ของบริษัท
เป็นที่ยอมรับของลูกค้า นอกจากนี้ บริษัทได้พัฒนารูปแบบของผลิตภัณฑ์ให้มีความหลากหลาย
ตามที่ลูกค้าต้องการ

บริษัทมีนโยบายที่จะผลิตสินค้ามูลค่าเพิ่มเป็นสำคัญ
เนื่องจากต้นทุนการผลิตของไทยสูงกว่าคู่แข่งเล็กน้อย ถ้าผลิตสินค้าธรรมดาประเภทไก่ติดกระดูก
อาจจะไม่สามารถแข่งขันประเทศอื่นได้ ดังนั้น
บริษัทจึงเน้นการผลิตไก่แปรรูปที่ต้องใช้แรงงานที่มีฝีมือให้มากขึ้น เช่น
การผลิตเนื้อไก่เสียบไม้ชนิดต่างๆ ไก่ชุบแป้ง เป็นต้น
ซึ่งประเทศอื่นที่เป็นคู่แข่งขันยังพัฒนาฝีมือได้ไม่ทัน หรือคู่แข่งในบางประเทศ
มีอัตราค่าจ้างแรงงานที่สูงไม่สามารถแข่งขันได้
ทำให้ผลิตภัณฑ์ของบริษัทยังคงสามารถแข่งขันได้ในตลาดต่างประเทศ

-   ลักษณะของลูกค้า

  ลูกค้าในประเทศ สามารถแบ่งลักษณะของลูกค้าในประเทศได้เป็น 3 กลุ่มดังนี้

กลุ่มที่ 1 กลุ่มลูกค้าที่เป็นบริษัทย่อยและบริษัทร่วม ได้แก่บริษัท จีเอฟ ฟู้ดส์ จำกัด
ซึ่งเป็นบริษัทย่อยของบริษัท จีเอฟพีที จำกัด (มหาชน)
รับซื้อเศษเนื้อที่เกิดจากการตัดแต่งสินค้าต่างประเทศ เพื่อนำไปผลิตไส้กรอก และบริษัทร่วมคือ
บริษัท แมคคีย์ ฟู้ด เซอร์วิสเซส (ประเทศไทย) จำกัด โดยมีสัดส่วนการซื้อคิดเป็นร้อยละ 1.24
และ 14.26 ของยอดขายในประเทศ ตามลำดับ โดยที่บริษัท แมคคีย์ ฟู้ด เซอร์วิสเซส
(ประเทศไทย) จำกัด รับซื้อเนื้อไก่เพื่อนำไปผลิตสินค้าส่งให้กับร้านแมคโดนัลด์ ทั่วประเทศ
อีกทั้งจำหน่ายให้กับร้านแมคโดนัลด์ ของประเทศญี่ปุ่น ฮ่องกง สิงคโปร์ และเกาหลี เป็นต้น

กลุ่มที่ 2 กลุ่มลูกค้าที่เป็นบริษัทผู้ผลิตสินค้าแปรรูปเนื้อไก่เพื่อการส่งออก
ซึ่งลูกค้ากลุ่มนี้จะรับซื้อชิ้นส่วนไก่ โดยมีสัดส่วนร้อยละ 37.10 ของยอดขายภายในประเทศ
แล้วนำไปแปรรูปเป็นอาหารสำเร็จรูป และกึ่งสำเร็จรูปเพื่อการส่งออก

กลุ่มที่ 3 กลุ่มลูกค้าที่เป็นพ่อค้าคนกลางรายย่อย ๆ
ซึ่งจะมารับสินค้าจากบริษัททุกวันเพื่อนำไปขายต่อผู้บริโภคอีกทอดหนึ่ง โดยมีสัดส่วนร้อยละ 47.40
ของยอดขายภายในประเทศ

  ลูกค้าต่างประเทศ

บริษัทส่งออกเนื้อไก่ไปยังต่างประเทศ ตลาดต่างประเทศที่สำคัญ ได้แก่ ญี่ปุ่น
ประเทศในกลุ่มสหภาพยุโรป ฮ่องกง สิงคโปร์ ตะวันออกกลาง และมาเลเซีย เป็นต้น

-   กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ กลุ่มผู้บริโภคเนื้อสัตว์ทั้งใน และต่างประเทศ

-   การจำหน่ายและช่องทางการจำหน่าย

  การจำหน่าย

ผลิตภัณฑ์ของบริษัท จีเอฟพีที จำกัด (มหาชน) มีการจำหน่ายทั้งภายในประเทศ และต่างประเทศ
ภายใต้เครื่องหมายการค้า “GFPT” และเครื่องหมายการค้าของลูกค้า
มีสัดส่วนแบ่งเป็นตลาดภายในประเทศร้อยละ 60 และตลาดต่างประเทศร้อยละ 40

ช่องทางการจำหน่าย

ตลาดภายในประเทศ สินค้าส่วนใหญ่เป็นผลพลอยได้จากการชำแหละไก่ เช่น ขนไก่ หัวไก่
เครื่องใน กระดูก เศษเนื้อเศษหนัง โดยผู้ซื้อส่วนหนึ่งเป็นพ่อค้าคนกลาง
ซึ่งเข้ามารับสินค้าทุกวันเพื่อนำไปส่งแก่ผู้บริโภคอีกทีหนึ่ง
และอีกส่วนหนึ่งซึ่งเป็นสินค้าคุณภาพระดับส่งออก จำหน่ายให้
กับบริษัทที่เป็นผู้ผลิตสินค้าแปรรูปจากเนื้อไก่โดยส่งออกอีกต่อหนึ่ง นอกจากนี้ บริษัทย่อย คือ บริษัท
จีเอฟ ฟูดส์ จำกัด เป็นผู้รับซื้อเนื้อไก่เพื่อนำไปผลิตไส้กรอก ส่วนบริษัทร่วม คือบริษัท แมคคีย์ ฟู้ด
เซอร์วิสเซส (ประเทศไทย) จำกัด จะเพื่อนำไปผลิตเป็น ไก่ทอด เบอร์เกอร์ และ นักเก็ต
เป็นต้น

  ตลาดต่างประเทศ บริษัท จีเอฟพีที จำกัด (มหาชน) ติดต่อขายสินค้าโดยตรงกับลูกค้า
  ซึ่งผู้นำเข้ารายใหญ่ คือ ประเทศญี่ปุ่นและกลุ่มประเทศในสหภาพยุโรป

(ข) สภาพการแข่งขันภายในอุตสาหกรรม

การแข่งขันภายในประเทศ ผู้ประกอบการโรงเชือดไก่ในประเทศโดยส่วนใหญ่
มักอยู่ในลักษณะที่ครบวงจรคือ มีธุรกิจอาหารสัตว์ ผลิตลูกไก่ และฟาร์มเลี้ยงไก่เป็นของตนเอง
อยู่ในลักษณะของ Oligopoly

สำหรับการแข่งขันของบริษัท จีเอฟพีที จำกัด (มหาชน)
เมื่อเปรียบเทียบกับคู่แข่งขันรายอื่นภายในประเทศจัดได้ว่าอยู่ในระดับแนวหน้ารายหนึ่ง
และมีธุรกิจครบวงจร คือ มีโรงงานอาหารสัตว์ มีฟาร์มเลี้ยงไก่ และโรงชำแหละไก่ การที่บริษัท
จีเอฟพีที จำกัด (มหาชน)
เป็นหนึ่งในบริษัทที่ครบวงจรย่อมจะได้เปรียบในการแข่งขันทั้งในด้านการควบคุมคุณภาพ
ความสามารถในการหาเนื้อไก่ป้อนเข้าโรงชำแหละ เนื่องจากมีฟาร์มเลี้ยงของตนเอง
รวมทั้งการปรับปรุงเทคนิคให้ทันสมัยและมีประสิทธิภาพ อำนาจการต่อรอง การประหยัดต้นทุน
เนื่องจากขนาดของ (Economy of Scale) ทำให้ต้นทุนต่อหน่วย การวางแผน
และสามารถกำหนดปริมาณให้สอดคล้องกับความต้องการของตลาดได้อย่างมีประสิทธิภาพ

การแข่งขันในตลาดต่างประเทศ คู่แข่งที่สำคัญในการส่งออกเนื้อไก่สดแช่แข็ง ประกอบ

ด้วย สหรัฐอเมริกา บราซิลและจีน ปัจจุบันการแข่งขันในตลาดส่งออก
ขึ้นอยู่กับความได้เปรียบของผู้ส่งออกในแต่ละประเทศ เช่น ต้นทุนของสินค้า ค่าระวาง
คุณภาพของสินค้า ซึ่งประเทศไทยนับได้ว่ามีความได้เปรียบในเรื่องต้นทุนการผลิต คุณภาพ
ตลอดจนประสิทธิภาพในการพิจารณารูปแบบของสินค้าให้ตรงกับความต้องการของลูกค้า
ทำให้ไทยสามารถขยายตลาดส่งออกโลกเพิ่มขึ้นทุกปี

แนวโน้มภาวะอุตสาหกรรมและสภาพการแข่งขันในอนาคต

สถานการณ์ในปี 2546

ภาวะการผลิต

ในปี 2546
ประเทศผู้นำในการผลิตไก่เนื้อส่วนใหญ่สามารถขยายการผลิตเพิ่มขึ้นโดยเป็นผลเนื่องมาจากการฟื้นตัวของเศรษฐกิจโลก
และความต้องการบริโภคผลิตภัณฑ์เนื้อไก่ที่เพิ่มขึ้นทดแทนเนื้อสัตว์ประเภทอื่นเนื่องจากเนื้อไก่เป็นอาหารโปรตีนที่มีราคาถูกและมีไขมันต่ำกว่า
อย่างไรก็ตามปัญหาการเลี้ยงไก่เนื้อในบางประเทศซึ่งไม่ใช่ประเทศผู้ผลิตที่สำคัญ
และปัญหาคลื่นความร้อนในยุโรปที่รุนแรงในช่วงครึ่งปีหลังก็ทำให้ปริมาณการเลี้ยงและผลผลิตจากไก่เนื้อของโลกลดลงไปเล็กน้อย
โดยในปี 2546 ปริมาณผลผลิตไก่เนื้อรวมของโลกมีประมาณ 49.09 ล้านตัน ลดลงจากปี 2545
ร้อยละ 0.15

สหรัฐอเมริกายังคงเป็นประเทศผู้ผลิตไก่เนื้อรายใหญ่ที่สุดของโลก โดยในปี 2546 ผลิตได้ประมาณ
14.81 ล้านตัน เพิ่มขึ้นจากปี 2545 ประมาณร้อยละ 2 ในขณะที่บราซิลซึ่งเป็นผู้ผลิตอันดับ 2
มีปริมาณผลผลิตไก่เนื้อราว 7.18 ล้านตัน เพิ่มขึ้นจากปี 2545 ประมาณร้อยละ 2 เช่นกัน
ส่วนกลุ่มประเทศสหภาพยุโรปและสาธารณรัฐประชาชนจีนซึ่งเป็นผู้ผลิตรายใหญ่อันดับรองลงไปนั้น
ผลิตไก่เนื้อได้ประมาณ 6.76 และ 5.54 ล้านตัน เพิ่มขึ้นจากปีก่อนหน้าเพียงร้อยละ 0.1
และร้อยละ 0.9 ตามลำดับ

ในส่วนของประเทศไทยนั้น ในปี 2546 มีการเลี้ยงไก่เนื้อรวมทั้งสิ้นประมาณ 1,150 ล้านตัว
คิดเป็นผลผลิตไก่เนื้อราว 1.56 ล้านตัน เพิ่มขึ้นจากปี 2545 ร้อยละ 7.5
และเป็นการขยายตัวในอัตราสูงใกล้เคียงกับปีที่ผ่านมา
การที่ปริมาณการผลิตสามารถขยายตัวได้ต่อเนื่องนี้
ส่วนหนึ่งเป็นการขยายตัวเพื่อตอบสนองความต้องการบริโภคภายในประเทศที่ฟื้นตัวตามภาวะเศรษฐกิจ
และส่วนหนึ่งเป็นการขยายตัวเพื่อตอบสนองความต้องการในตลาดต่างประเทศสำคัญ
โดยเฉพาะอย่างยิ่งคือญี่ปุ่น และ สหภาพยุโรป
ซึ่งแม้จะมีอุปสรรคอยู่บ้างแต่ก็ยังขยายตัวได้ดีเนื่องจากผลิตภัณฑ์จากไก่เนื้อของประเทศไทยมีศักยภาพการแข่งขันสูง
ประกอบกับปัญหาการส่งออกของประเทศคู่แข่งเช่นบราซิลและจีน
รวมทั้งปัญหาอากาศร้อนผิดปกติในยุโรปซึ่งทำให้ไก่ตายเป็นจำนวนมากก็มีส่วนทำให้การผลิตไก่เนื้อของไทยขยายตัวขึ้นเช่นกัน

ภาวะการตลาด

ตลาดในประเทศ

ความต้องการบริโภคเนื้อไก่และผลิตภัณฑ์แปรรูปจากเนื้อไก่ขยายตัวขึ้นตามภาวะเศรษฐกิจที่กำลังฟื้นตัวต่อเนื่องโดยที่ราคาผลิตภัณฑ์ไก่เนื้ออยู่ในระดับที่ผู้บริโภคส่วนใหญ่มีอำนาจซื้อได้มากขึ้น นอกจากนั้นการที่นักท่องเที่ยวเดินทางเข้ามาเพิ่มมากขึ้นและการเติบโตของธุรกิจฟาสต์ฟู้ดซึ่งนิยมนำเนื้อไก่มาเป็นส่วนประกอบของเมนูหลักมากยิ่งขึ้น ก็มีส่วนเพิ่มความต้องการบริโภคภายในประเทศขึ้นเช่นกัน การขยายตัวอย่างต่อเนื่องของความต้องการบริโภคภายในประเทศเช่นนี้ มีส่วนช่วยให้ธุรกิจการเลี้ยงไก่เนื้อของไทยได้รับผลกระทบน้อยลงจากปัญหาการกีดกันทางการค้าและการแข่งขันที่รุนแรงมากขึ้นในตลาดโลก

ปริมาณความต้องการบริโภคผลิตภัณฑ์ไก่เนื้อในประเทศในปี 2546 มีประมาณ 1,032,000 ตัน
เพิ่มขึ้นจากปี 2545 ร้อยละ 4.7 นอกจากนั้นปริมาณบริโภคผลิตภัณฑ์ไก่เนื้อเฉลี่ยต่อคนก็สูงขึ้นด้วย
จากประมาณ 15.6 กิโลกรัมต่อคนต่อปีในปี 2545 เป็น 16.2 กิโลกรัมต่อคนต่อปีในปี 2546
ซึ่งถือได้ว่าเป็นแนวโน้มที่ดีสำหรับธุรกิจการเลี้ยงไก่เนื้อในประเทศไทย

การส่งออก

การส่งออกผลิตภัณฑ์ไก่เนื้อของไทยในปี 2546 มีปริมาณรวมทั้งสิ้นประมาณ 530,000 ตัน
เพิ่มขึ้นจากปี 2545 ร้อยละ 14.2 และคิดเป็นมูลค่าการส่งออกรวมราว 47,007 ล้านบาท
เพิ่มจากปี 2545 ร้อยละ 15.1
ซึ่งถือได้ว่าเป็นการขยายตัวทั้งปริมาณและมูลค่าส่งออกที่ค่อนข้างสูงอย่างต่อเนื่อง นับแต่ปี 2543
เป็นต้นมา นอกจากนั้นการที่อัตราเพิ่มของมูลค่าสูงกว่า
อัตราเพิ่มของปริมาณส่งออกก็ยังแสดงถึงการเพิ่มขึ้นของราคาส่งออกอย่างน่าพอใจเมื่อเทียบกับปีที่ผ่านมาด้วย

จากปริมาณการส่งออกรวม 530,000 ตันในปี 2546 นี้
แยกเป็นการส่งออกในรูปไก่สดแช่เย็นแช่แข็งประมาณ 377,400 ตัน คิดเป็นมูลค่า 27,550
ล้านบาท และการส่งออกเป็นผลิตภัณฑ์แปรรูปประมาณ 152,600 ตัน มูลค่า 19,457 ล้านบาท
โดยที่การส่งออกในรูปไก่สดแช่เย็นแช่แข็งนั้นมีสัดส่วนร้อยละ 71.2 และ 58.6
ของปริมาณและมูลค่าการส่งออกผลิตภัณฑ์ไก่เนื้อในปี 2546
ซึ่งเป็นสัดส่วนที่ลดลงเมื่อเทียบกับการส่งออกในปี 2545
ในขณะที่การส่งออกเป็นผลิตภัณฑ์แปรรูปมีสัดส่วนร้อยละ 28.8 และ 41.4
ของปริมาณและมูลค่าการส่งออก ซึ่งเป็นสัดส่วนที่เพิ่มขึ้นเมื่อเทียบกับปี 2545
การเปลี่ยนแปลงในสัดส่วนของผลิตภัณฑ์นี้แสดงถึงความสำคัญของการส่งออกในรูปผลิตภัณฑ์แปรรูปที่มีมากขึ้นเป็นลำดับ

ในด้านของตลาดส่งออกนั้น ญี่ปุ่นยังคงเป็นตลาดส่งออกผลิตภัณฑ์ไก่เนื้อที่สำคัญที่สุด โดยในปี 2546
ประเทศไทยส่งออกผลิตภัณฑ์ไก่เนื้อไปยังญี่ปุ่นประมาณ 262,000 ตัน
การส่งออกนี้เพิ่มขึ้นเล็กน้อยประมาณร้อยละ 0.7 เมื่อเทียบกับปีที่ผ่านมา
และสัดส่วนการส่งออกไปยังญี่ปุ่นนั้นลดลงจากร้อยละ 56.0 ในปี 2545 เป็นร้อยละ 49.4
ทั้งนี้โดยมีสาเหตุเนื่องมาจากการที่ญี่ปุ่นมีสต็อกสะสมอยู่มาก
และการแข่งขันที่มากขึ้นจากจีนภายหลังจากที่ญี่ปุ่นได้ยกเลิกการห้ามนำเข้าเพื่อป้องกันการระบาดของไข้หวัดนกในเดือนสิงหาคม
2546
อย่างไรก็ตามการส่งออกเป็นผลิตภัณฑ์แปรรูปซึ่งมีราคาดีกว่านั้นประเทศไทยยังสามารถแข่งขันได้ดี

ส่วนตลาดสหภาพยุโรปซึ่งเป็นตลาดอันดับ 2 ของไทยนั้นการส่งออกมีปริมาณ 170,000 ตัน
เพิ่มขึ้นร้อยละ 32.7 จากปีที่ผ่านมา และคิดเป็นสัดส่วนร้อยละ 32.1
ของปริมาณส่งออกรวมซึ่งเพิ่มขึ้นจากสัดส่วนร้อยละ 27.6 ในปี 2545 การส่งออกที่เพิ่มขึ้นได้นี้
ส่วนหนึ่งเป็นเพราะปัญหาการผลิตภายในสหภาพยุโรป
โดยเฉพาะผลจากภาวะอากาศร้อนผิดปกติที่ทำให้ไก่ตายเป็นจำนวนมาก
นอกจากนั้นความสำเร็จในการส่งออกนี้
ยังเป็นเพราะประสิทธิภาพในการแก้ปัญหาภายหลังจากที่สหภาพยุโรป

ตรวจพบว่ามีสาร Nitrofurans ตกค้างในผลิตภัณฑ์ไก่เนื้อจากประเทศไทยในปี 2545
โดยที่ทั้งภาครัฐบาลและภาคเอกชนได้ร่วมมือกันอย่างแข็งขันในการแก้ปัญหาจนลุล่วงไปได้โดยเร็ว
ด้วยการควบคุมและปราบปรามการใช้สารต้องห้ามในทุกขั้นตอนของการผลิต
และลงทุนสร้างห้องปฏิบัติการทันสมัยที่สามารถตรวจสอบสารตกค้างที่เป็นปัญหานี้ได้
ทำให้สหภาพยุโรปยอมผ่อนคลายมาตรการการตรวจสอบซึ่งเป็นอุปสรรคสำคัญต่อการส่งออกลง
อย่างไรก็ตามปัญหาสำคัญที่ผู้ส่งออกยังต้องเผชิญต่อไปในตลาดยุโรปก็คือการที่สหภาพยุโรปได้กำหนดพิกัดสินค้าของเนื้อไก่ประเภท
salted ที่มีความเข้มข้นของเกลือน้อยกว่า 4% ซึ่งเดิมเสียอากรขาเข้าในอัตรา 15.4%
ไปเป็นพิกัดของเนื้อไก่สดซึ่งต้องเสียภาษีในอัตราสูงขึ้น ทำให้ความสามารถในการแข่งขันลดลง

นอกจากตลาดหลักทั้ง 2 แล้ว การส่งออกไปยังตลาดอื่น ๆ นั้นมีปริมาณการส่งออกประมาณ 98,000
ตัน เพิ่มขึ้นถึงร้อยละ 28.8 จากปีที่ผ่านมา
โดยปริมาณการส่งออกที่เพิ่มขึ้นนั้นเป็นผลจากการพยายามเปิดตลาดใหม่ ๆ และ
การที่ผลิตภัณฑ์ไก่เนื้อของประเทศไทยมีมาตรฐานสูงทั้งด้านคุณภาพและสุขอนามัย
ประกอบกับความชำนาญในการปรับปรุงผลิตภัณฑ์แปรรูปจากเนื้อไก่ที่สามารถสนองความต้องการของผู้บริโภคในต่างประเทศได้อย่างมีประสิทธิภาพ

แนวโน้มในปี 2547

ภาวะการผลิต

ในปี 2547
ปริมาณการผลิตผลิตภัณฑ์ไก่เนื้อของไทยมีแนวโน้มที่จะยังคงขยายตัวได้ดีต่อไปเช่นเดียวกับในช่วง
3-4 ปีที่ผ่านมา
จากผลของการปรับปรุงประสิทธิภาพการผลิตซึ่งธุรกิจการเลี้ยงไก่แบบครบวงจรรายใหญ่ได้มีการนำไก่พ่อแม่พันธุ์
ที่ให้ผลผลิตสูงเข้ามาขยายพันธุ์มากขึ้นและนำระบบปรับความเย็น(Evaporative Cooling
System) มาใช้ในการเลี้ยงมากขึ้นด้วย การขยายตัวของการผลิตเช่นนี้
ส่วนใหญ่เป็นเพื่อตอบสนองความต้องการของตลาดส่งออก
ซึ่งคาดว่าจะสามารถขยายตัวได้ดีเนื่องจากมีศักยภาพสูงในการแข่งขัน
นอกจากนั้นการขยายตัวส่วนหนึ่งก็เป็นเพื่อสนองความต้องการของตลาดภายในประเทศที่มีแนวโน้มเติบโตสูงขึ้น
อันเป็นผลจากการขยายตัวทางเศรษฐกิจ และการท่องเที่ยว

ภาวะการตลาด

การคาดการณ์ว่าภาวะเศรษฐกิจของประเทศไทยในปี 2547 จะสามารถขยายตัวได้ในอัตราสูง
ทำให้ตลาดของผลิตภัณฑ์ไก่เนื้อภายในประเทศมีแนวโน้มว่าจะยังคงเติบโตได้ดีต่อไป
ทั้งนี้เพราะในภาวะเศรษฐกิจที่ฟื้นตัวได้ดีเช่นนี้
ผลิตภัณฑ์ไก่เนื้อจะเป็นทางเลือกหนึ่งที่ดีที่สุดสำหรับผู้บริโภคที่ต้องการอาหารที่มีคุณค่าและราคาเหมาะสมกับค่าครองชีพ
นอกจากนั้นการขยายตัวของการท่องเที่ยวซึ่งคาดว่าจะมีนักท่องเที่ยวเดินทางมายังประเทศไทยไม่ต่ำกว่าปีละ
11 ล้านคนทำให้เกิดความต้องการผลิตภัณฑ์ไก่เนื้อแปรรูปประเภทต่าง ๆ มากขึ้น
ตลอดจนการแข่งขันของธุรกิจฟาสต์ฟู้ดที่เติบโตอย่างรวดเร็ว
ก็ทำให้เกิดอุปสงค์ต่อผลิตภัณฑ์ไก่เนื้อเพิ่มขึ้นตามมา

ส่วนในด้านตลาดต่างประเทศของผลิตภัณฑ์ไก่เนื้อนั้น
มีแนวโน้มว่าจะยังคงขยายตัวได้ดีต่อเนื่องไปในปี 2547 โดยคาดหมายว่าจะมีปริมาณส่งออกประมาณ
630,000 ตัน เพิ่มจากปี 2546 ถึงร้อยละ 18.9
โดยปัจจัยเกื้อหนุนให้การส่งออกมีแนวโน้มขยายตัวได้ดีเช่นนี้ก็คือ
ภาวะเศรษฐกิจโลกที่ฟื้นตัวดีขึ้นและศักยภาพในการแข่งขันที่สูงของผู้ผลิตและส่งออกผลิตภัณฑ์ไก่เนื้อของไทย
โดยเฉพาะด้านมาตรฐานคุณภาพ สุขอนามัย และความหลากหลายของชนิดผลิตภัณฑ์
ก็มีบทบาทสำคัญยิ่งในการส่งเสริมให้การส่งออกผลิตภัณฑ์ไก่เนื้อของไทยยังคงขยายตัวได้ดี
แม้ว่าจะต้องเผชิญกับการแข่งขันมากขึ้นกว่าในปี 2546 ก็ตาม
นอกจากนั้นปัญหาการตรวจพบสารตกค้างในผลิตภัณฑ์ไก่เนื้อของไทยโดยสหภาพยุโรปในปี 2545
ซึ่งทำให้การส่งออกหยุดชะงักไประยะหนึ่ง
ก็เป็นปัจจัยสำคัญกระตุ้นให้ทั้งภาครัฐบาลตลอดจนผู้ผลิตและผู้ส่งออกของไทย
มีมาตรการควบคุมและป้องกันสารตกค้างอย่างเข้มงวดมากขึ้นซึ่งเป็นผลดีต่อการส่งออกในระยะยาว

ภาวะอุตสาหกรรมการเลี้ยงไก่เพื่อการส่งออกของไทยในปี 2547 นี้
ประสบปัญหาในเรื่องของการเกิดโรคระบาดไข้หวัดนกตั้งแต่ต้นปี 2547 ที่ผ่านมา
ถึงแม้ว่าฟาร์มเลี้ยงไก่ของบริษัทไม่มีการเกิดโรคระบาดไข้หวัดนกก็ตาม
แต่บริษัทยังคงได้รับผลกระทบเช่นเดียวกัน เนื่องจากประเทศผู้นำเข้าที่สำคัญ อาทิ ญี่ปุ่น
สหภาพยุโรป เกาหลี ฮ่องกง สิงคโปร์
ได้มีการระงับการนำเข้าเนื้อไก่จากไทยเป็นการชั่วคราวจนกว่าภาวการณ์ระบาดของโรคจะหมดไป
สำหรับมาตรการของแต่ละประเทศมีความแตกต่างกันออกไปดังรายละเอียดต่อไปนี้

ญี่ปุ่นได้ระงับการนำเข้าทั้งไก่สดแช่แข็งและแปรรูปปรุงสุกจากไทย ตั้งแต่วันที่ 22 มกราคม 2547
เป็นต้นมา ได้มีการเจรจาร่วมกันทั้งสองฝ่าย เพื่อให้มีการส่งไก่แปรรูปปรุงสุกแล้วไปยังญี่ปุ่นได้
แม้ว่าประเทศไทยจะประสบปัญหาการระบาดของไข้หวัดนก
แต่เนื้อไก่ที่จะส่งออกไปต้องไม่ใช่มาจากฟาร์มที่กำลังมีโรคระบาด ในการนี้
ญี่ปุ่นได้ส่งเจ้าหน้าที่มาตรวจรับรองโรงงานสำหรับผลิตแปรรูปปรุงสุกเมื่อวันที่ 24 กุมภาพันธ์ – 2
มีนาคม 2547 และโรงงานของจีเอฟพีที ได้ผ่านการรับรองในการตรวจครั้งนี้ด้วย
ซึ่งบริษัทจะเริ่มส่งออกไก่แปรรูปปรุงสุกไปยังญี่ปุ่นอีกครั้งในต้นเดือนเมษายนเป็นต้นไป

สำหรับไก่สดแช่แข็ง
คาดว่าญี่ปุ่นจะอนุญาตให้ไทยส่งออกได้ต่อเมื่อการระบาดของโรคยุติลงตามกฎเกณฑ์ของ OIE
ซึ่งคาดว่าจะเป็นหลังเดือนสิงหาคมไปแล้ว

สหภาพยุโรป EU ไก่แปรรูปปรุงสุกสามารถส่งออกได้เป็นปกติ
ส่วนไก่สดแช่แข็งจะพิจารณาอีกครั้งในวันที่ 15 สิงหาคม 2547

สิงคโปร์ ไก่แปรรูปปรุงสุกยังส่งออกได้เป็นปกติ
สำหรับไก่สดแช่แข็งต้องรอจนกว่าจะควบคุมการระบาดของโรคได้ เช่นเดียวกับญี่ปุ่น

เกาหลีใต้ นำเข้าจากประเทศไทยในปี 2546 คิดเป็นปริมาณ 45, 000 ตัน และมากกว่า 90 %
เป็นไก่สดแช่แข็ง เกาหลีใต้ระงับการนำเข้าไก่แปรรูปปรุงสุกเมื่อ 10 มีนาคม 2547
ขณะนี้อยู่ระหว่างการเจรจา

ฮ่องกง สวิตเซอร์แลนด์ และประเทศอื่นๆ มีหลักเกณฑ์เช่นเดียวกับสิงคโปร์

สัดส่วนการส่งออกผลิตภัณฑ์ไก่เนื้อของไทยในตลาดต่างประเทศ

เปรียบเทียบระหว่างปี 2545-2547

+------------+--------+--------+--------+--------+--------+--------+
| ตลาด       | 2545   |        | 2546   |        | 2547   |        |
+------------+--------+--------+--------+--------+--------+--------+
|            | ปริมาณ  | สัดส่วน  | ปริม    | สัดส่วน  | ปริมาณ  | สัดส่วน  |
|            |        |        | าณ(ตัน) |        |        |        |
|            | (ตัน)   | (      |        | (      | (ตัน)   | (      |
|            |        | ร้อยละ) |        | ร้อยละ) |        | ร้อยละ) |
+------------+--------+--------+--------+--------+--------+--------+
| ญี่ปุ่น        | 2      | 56.0   | 2      | 49.4   | 3      | 49.2   |
|            | 60,075 |        | 62,000 |        | 10,000 |        |
| สหภาพยุโรป  |        | 27.6   |        | 32.1   |        | 30.2   |
|            | 1      |        | 1      |        | 1      |        |
| อื่น ๆ       | 28,097 | 16.4   | 70,000 | 18.5   | 90,000 | 20.6   |
|            |        |        |        |        |        |        |
|            | 76,071 |        | 98,000 |        | 1      |        |
|            |        |        |        |        | 30,000 |        |
+------------+--------+--------+--------+--------+--------+--------+
| รวม        | 4      | 100.0  | 5      | 100.0  | 6      | 100.0  |
|            | 64,243 |        | 30,000 |        | 30,000 |        |
+------------+--------+--------+--------+--------+--------+--------+

ที่มา: สมาคมผู้ผลิตไก่เพื่อส่งออกไทย

หมายเหตุ: ปี 2546 เป็นค่าประมาณการ

ปี 2547 เป็นพยากรณ์

ปริมาณและมูลค่าการส่งออกผลิตภัณฑ์ไก่เนื้อของไทย

เปรียบเทียบระหว่างปี 2535-2547

ปริมาณ: ตัน

มูลค่า: ล้านบาท

+--------+---------+---------+---------+---------+--------+-------+
| ปี      | ไก      |         | ไก่แปรรูป |         | รวม    |       |
|        | ่สดแช่แข็ง |         |         |         |        |       |
+--------+---------+---------+---------+---------+--------+-------+
|        | ปริมาณ   | มูลค่า    | ปริมาณ   | มูลค่า    | ปริมาณ  | มูลค่า  |
+--------+---------+---------+---------+---------+--------+-------+
| 2535   | 174,829 | 10,399  | 6,922   | 728     | 1      | 1     |
|        |         |         |         |         | 81,751 | 1,127 |
| 2536   | 157,080 | 8,886   | 9,506   | 1,242   |        |       |
|        |         |         |         |         | 1      | 1     |
| 2537   | 152,903 | 9,846   | 15,615  | 1,850   | 66,586 | 0,128 |
|        |         |         |         |         |        |       |
| 2538   | 149,935 | 9,662   | 26,276  | 3,088   | 1      | 1     |
|        |         |         |         |         | 68,518 | 1,696 |
| 2539   | 137,215 | 9,085   | 31,555  | 3,372   |        |       |
|        |         |         |         |         | 1      | 1     |
| 2540   | 151,120 | 10,951  | 41,114  | 4,951   | 76,211 | 2,750 |
|        |         |         |         |         |        |       |
| 2541   | 220,776 | 17,221  | 60,943  | 9,020   | 1      | 1     |
|        |         |         |         |         | 68,770 | 2,457 |
| 2542   | 211,675 | 14,817  | 61,924  | 8,669   |        |       |
|        |         |         |         |         | 1      | 1     |
| 2543   | 245,994 | 15,990  | 86,800  | 11,284  | 92,234 | 5,902 |
|        |         |         |         |         |        |       |
| 2544   | 320,779 | 23,096  | 117,018 | 15,212  | 2      | 2     |
|        |         |         |         |         | 81,719 | 6,241 |
| 2545   | 336,837 | 24,589  | 127,406 | 16,244  |        |       |
|        |         |         |         |         | 2      | 2     |
| 2546   | 377,400 | 27,550  | 152,600 | 19,457  | 73,599 | 3,486 |
|        |         |         |         |         |        |       |
| 2547   | 450,000 | 31,950  | 180,000 | 22,140  | 3      | 2     |
|        |         |         |         |         | 32,794 | 7,274 |
|        |         |         |         |         |        |       |
|        |         |         |         |         | 4      | 3     |
|        |         |         |         |         | 37,797 | 8,308 |
|        |         |         |         |         |        |       |
|        |         |         |         |         | 4      | 4     |
|        |         |         |         |         | 64,243 | 0,833 |
|        |         |         |         |         |        |       |
|        |         |         |         |         | 5      | 4     |
|        |         |         |         |         | 30,000 | 7,007 |
|        |         |         |         |         |        |       |
|        |         |         |         |         | 6      | 5     |
|        |         |         |         |         | 30,000 | 4,090 |
+--------+---------+---------+---------+---------+--------+-------+

ที่มา: สมาคมผู้ผลิตไก่เพื่อส่งออกไทย

หมายเหตุ: ปี 2546 เป็นค่าประมาณการ

ปี 2547 เป็นค่าพยากรณ์

สายธุรกิจโรงฟักไข่

(1) ลักษณะการตลาดและผลิตภัณฑ์

-   กลยุทธ์ในการแข่งขันที่สำคัญ

บริษัทจำหน่ายลูกไก่เนื้อให้กับบริษัทที่เกี่ยวข้องกัน คือบริษัท เอ็มเคเอส ฟาร์ม จำกัด และบริษัท
กรุงไทยอาหารสัตว์ จำกัด (มหาชน) ดังนั้นจึงไม่ต้องใช้กลยุทธ์ในการแข่งขัน

-   ลักษณะของลูกค้าและกลุ่มลูกค้าเป้าหมาย

บริษัทขายให้ลูกค้าเพียงสองราย คือบริษัท เอ็มเคเอส ฟาร์ม จำกัด และบริษัท กรุงไทยอาหารสัตว์
จำกัด (มหาชน) ซึ่งเป็นบริษัทที่เกี่ยวข้องกัน เนื่องจากผู้ถือหุ้นรายใหญ่เป็นผู้ถือหุ้นกลุ่มเดียวกัน

-   การจำหน่ายและช่องทางการจำหน่าย

บริษัทจำหน่ายให้กับลูกค้าเพียงสองราย คือ บริษัท เอ็มเคเอส ฟาร์ม จำกัดและบริษัท
กรุงไทยอาหารสัตว์ จำกัด (มหาชน)

(ข) สภาพการแข่งขันภายในอุตสาหกรรม

 สภาวะการตลาดของธุรกิจนี้ มีการแข่งขันค่อนข้างมาก ซึ่งยังคงเป็นกลุ่มเดียวกับกลุ่มบริษัทที่เลี้ยงไก่ เพื่อการส่งออกเป็นหลัก แต่เนื่องจากบริษัทในกลุ่มจีเอฟพีทีทำธุรกิจครบวงจร ทำให้บริษัทนี้ไม่เกิดสภาวะการแข่งขันกับบริษัทคู่แข่ง เนื่องจากบริษัทขายลูกไก่ให้กับบริษัทที่เกี่ยวข้องกัน

สายธุรกิจฟาร์มเลี้ยงไก่เนื้อ

(1) ลักษณะการตลาดและผลิตภัณฑ์

-   กลยุทธ์ในการแข่งขันที่สำคัญ

บริษัทจำหน่ายไก่ใหญ่ ซึ่งขายทั้งหมดให้กับบริษัทแม่ คือบริษัท จีเอฟพีที จำกัด (มหาชน)
ในการจำหน่ายผลิตภัณฑ์นั้น จะเห็นว่าบริษัทมีลูกค้าเพียงรายเดียว อีกทั้งยังจำหน่ายให้กับบริษัทแม่
ดังนั้นภาวะการแข่งขันจึงไม่เกิดขึ้น และกลยุทธ์ที่สำคัญคือการที่บริษัทมีความชำนาญ และมีประสบ

การณ์มาหลายสิบปี ทำให้ลูกค้ามั่นใจในคุณภาพของสินค้า

-   ลักษณะของลูกค้า

  ลูกค้าของบริษัทคือบริษัทแม่หรือบริษัท จีเอฟพีที จำกัด (มหาชน)

-   กลุ่มลูกค้าเป้าหมาย

  กลุ่มลูกค้าเป้าหมายของบริษัท คือ บริษัทแม่

-   การจำหน่ายและช่องทางการจำหน่าย

บริษัทจำหน่ายในประเทศเพียงแห่งเดียว โดยจำหน่ายให้กับบริษัทแม่

(ข) สภาพการแข่งขันภายในอุตสาหกรรม

บริษัทไม่ต้องเผชิญกับสภาวะการแข่งขันในอุตสาหกรรม
เนื่องจากบริษัทจำหน่ายให้กับบริษัทแม่เพียงรายเดียว

  สายธุรกิจอาหารสัตว์

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

ในการจำหน่ายผลิตภัณฑ์ของบริษัทนั้น บริษัทให้ความสำคัญเป็นอย่างมากกับคุณภาพของผลิตภัณฑ์
อีกทั้งบริษัทฯ มีความได้เปรียบมากกว่าคู่แข่งขัน
เนื่องจากบริษัทมีประสบการณ์มาหลายสิบปีทางด้านภาคปศุสัตว์ ทำให้คุณภาพของผลิตภัณฑ์ของบริษัท
เป็นที่ยอมรับของลูกค้า นอกจากนี้ บริษัทได้พัฒนารูปแบบของผลิตภัณฑ์ให้มีความหลากหลาย
ตามที่ลูกค้าต้องการ

-   ลักษณะของลูกค้า สามารถแบ่งได้ 2 กลุ่มดังนี้

กลุ่มที่ 1 ลูกค้าที่เป็นบริษัทที่เกี่ยวข้องกัน เนื่องจากมีผู้บริหารกลุ่มเดียวกัน ได้แก่ บริษัท เอ็มเคเอส
ฟาร์ม จำกัด และบริษัท ฟาร์มกรุงไทย จำกัด ซึ่งรับซื้อเฉพาะอาหารไก่

กลุ่มที่ 2 ลูกค้าผู้เลี้ยงสัตว์ทั่วไป

-   กลุ่มลูกค้าเป้าหมาย

กลุ่มลูกค้าเป้าหมายคือ 60 % คือกลุ่มผู้เลี้ยงสัตว์ในประเทศ และอีก 40 %
คือกลุ่มบริษัทที่เกี่ยวข้องกัน

-   การจำหน่ายและช่องทางการจำหน่าย

บริษัทจำหน่ายผลิตภัณฑ์อาหารสัตว์ ภายใต้เครื่องหมายการค้าของบริษัท ส่วนช่องทางการจำหน่าย
บริษัทจำหน่ายให้กับเกษตรกรผู้เลี้ยงสัตว์โดยตรง
และบริษัทที่เป็นพ่อค้าคนกลางเพื่อนำไปจำหน่ายให้กับผู้เลี้ยงสัตว์อีกทอดหนึ่ง

(ข) สภาพการแข่งขันภายในอุตสาหกรรม

ผู้ประกอบการผลิตอาหารสัตว์ในประเทศ มีผู้ประกอบการประมาณ 50 กว่าราย
มีการแข่งขันค่อนข้างรุนแรง สำหรับการแข่งขันของบริษัท กรุงไทยอาหารสัตว์ จำกัด (มหาชน)
มีการแข่งขันไม่รุนแรงมากนัก เนื่องจากรายได้จากการขายของบริษัทประมาณ 40 %
ขายให้กับบริษัทที่เกี่ยวข้องกัน และการดำเนินธุรกิจเป็นแบบลักษณะครบวงจร คือ
มีโรงงานผลิตอาหารสัตว์ มีฟาร์มผลิตลูกไก่ มีฟาร์มผลิตไก่เนื้อ และโรงเชือดไก่
การที่มีฟาร์มเลี้ยงเป็นของตนเอง ทำให้มีความได้เปรียบในด้านการแข่งขัน นอกจากนี้
บริษัทได้ดำเนินธุรกิจมาเป็นเวลานาน จนจัดได้ว่าอยู่ในระดับแนวหน้ารายหนึ่ง
อีกทั้งบริษัทมีประสบการณ์มานานกว่า 20 ปี

แนวโน้มภาวะอุตสาหกรรมและสภาพการแข่งขันในอนาคต

สถานการณ์ในปี 2546

ในปี 2546 ความต้องการอาหารสัตว์ในประเทศไทย มีปริมาณรวมทั้งสิ้นประมาณ 11,387,917 ตัน
เพิ่มขึ้นจากปี 2545 ร้อยละ 8.30 ความต้องการอาหารสัตว์ที่เพิ่มขึ้นนี้
สืบเนื่องมาจากการฟื้นตัวของภาวะเศรษฐกิจ
ทำให้ความต้องการบริโภคผลิตภัณฑ์ปศุสัตว์ขยายตัวเพิ่มขึ้นทั้งภายในและต่างประเทศ
ความต้องการอาหารสัตว์จึงขยายตัวตามไปด้วย
ยกเว้นความต้องการอาหารกุ้งเนื่องจากมีปัญหาในการส่งออกทำให้ความต้องการอาหารสัตว์ในส่วนนี้ชะลอตัวลงบ้าง
แต่ก็มีผลเพียงเล็กน้อยต่อการขยายตัวของความต้องการอาหารสัตว์โดยรวม

ธุรกิจการเลี้ยงสัตว์ที่มีความต้องการอาหารสัตว์สูงสุด คือ การเลี้ยงไก่เนื้อ ซึ่งในปี 2546
มีความต้องการอาหารสัตว์ประมาณ 3,808,950 ตัน ขยายตัวเพิ่มขึ้นจากปี 2545 ร้อยละ 7.73
ธุรกิจการเลี้ยงสัตว์ที่มีความต้องการอาหารสัตว์รองลงไปก็คือ การเลี้ยงสุกรขุน ซึ่งในปี 2546
มีความต้องการอาหารสัตว์ 2,932,300 ตัน เพิ่มขึ้นจากปี 2545 ร้อยละ 12.28
ส่วนธุรกิจการเลี้ยงสัตว์ที่มีความต้องการมากเป็นอันดับสาม คือ การเลี้ยงไก่ไข่นั้น
ความต้องการอาหารสัตว์ที่เคยลดลงเนื่องจากปัญหาด้านราคาและการตลาดของไข่ไก่ในปี 2545
ได้ปรับตัวเพิ่มขึ้นเนื่องจากปริมาณบริโภคไข่ไก่ขยายตัว ทำให้มีความต้องการอาหารสัตว์ในปี 2546
ประมาณ 1,296,600 ตัน เพิ่มขึ้นจากปี 2545 ร้อยละ 9.70

แนวโน้มปี 2547

จากการคาดคะเนว่าภาวะเศรษฐกิจของประเทศจะเติบโตในอัตราสูง
ซึ่งจะส่งผลในทางที่ดีต่ออำนาจซื้อและความต้องการบริโภคผลิตภัณฑ์ปศุสัตว์
ประกอบกับการส่งออกผลิตภัณฑ์ไก่เนื้อก็ยังมีแนวโน้มขยายตัวต่อไป
จึงคาดหมายได้ว่าปริมาณความต้องการอาหารสัตว์จะขยายตัวตามไปด้วย
โดยประมาณได้ว่าจะมีความต้องการอาหารสัตว์ในปี 2547 ทั้งสิ้นราว 11,788,577 ตัน
เพิ่มขึ้นจากปี 2546 ร้อยละ 3.52 จากปริมาณความต้องการรวมนี้
อาจแยกเป็นความต้องการวัตถุดิบอาหารสัตว์จากปลาป่น 611,413 ตัน กากถั่วเหลือง 2,817,407
ตัน และข้าวโพดเลี้ยงสัตว์ 4,881,728 ตัน

ความต้องการอาหารสัตว์สำหรับธุรกิจการเลี้ยงไก่เนื้อ คาดว่าจะมีประมาณ 4,313,200 ตัน
คิดเป็นร้อยละ 36.59 ของปริมาณความต้องการอาหารสัตว์ทั้งหมด
ส่วนความต้องการอาหารสัตว์ในธุรกิจการเลี้ยงสุกรขุนและไก่ไข่นั้นคาดว่าจะมีปริมาณ 3,050,300
ตัน และ 1,083,600 ตัน คิดเป็นร้อยละ 25.87 และร้อยละ 9.19
ของปริมาณความต้องการอาหารสัตว์ทั้งหมดในปี 2547 ตามลำดับ

ความต้องการอาหารสัตว์ที่ขยายตัวเพิ่มขึ้นนี้ ทำให้จำเป็นต้องนำเข้าวัตถุดิบอาหารสัตว์โดย

เฉพาะอย่างยิ่ง กากถั่วเหลือง ปลาป่น และข้าวโพด เป็นจำนวนมากจากต่างประเทศเพื่อตอบสนอง
ซึ่งถ้าวิเคราะห์จากแนวโน้มการกำหนดมาตรการเกี่ยวกับการนำเข้าวัตถุดิบอาหารสัตว์ของทางการแล้ว
ก็คาดหมายได้ว่ามาตรการดังกล่าวนี้จะไม่แตกต่างไปจากปี 2546 มากนัก

โดยสรุปแล้ว ความก้าวหน้าและศักยภาพที่จะเติบโตต่อไปของธุรกิจการผลิตอาหารสัตว์ในปี 2547
นั้นขึ้นอยู่กับปัจจัยที่คาดว่าจะมีผลทั้งทางบวกและทางลบต่อธุรกิจอาหารสัตว์ดังต่อไปนี้

ปัจจัยทางบวก

-   การคาดหมายว่าความต้องการบริโภคภายในประเทศต่อผลิตภัณฑ์ปศุสัตว์จะขยายตัวต่อไปในปี
    2547 ประกอบกับการขยายตัวของการส่งออกผลิตภัณฑ์ปศุสัตว์สำคัญ คือ
    ไก่เนื้อที่ยังมีศักยภาพแข่งขันสูง จะทำให้ความต้องการอาหารสัตว์มีมากขึ้น
    และอุตสาหกรรมการผลิตอาหารสัตว์ขยายตัวต่อไปได้

-   อัตราแลกเปลี่ยนที่แม้เงินบาทจะแข็งค่าขึ้นบ้าง แต่ก็ค่อนข้างมีเสถียรภาพ
    ทำให้การนำเข้าวัตถุดิบอาหารสัตว์มีความเสี่ยงอันเนื่องมาจากความผันผวนในอัตราแลกเปลี่ยนลดน้อยลง

-   นโยบายของรัฐบาลเกี่ยวกับมาตรการการนำเข้าวัตถุดิบอาหารสัตว์
    ซึ่งมีความชัดเจนมากขึ้นและได้ประกาศแจ้งล่วงหน้า
    ทำให้อุตสาหกรรมการผลิตอาหารสัตว์สามารถวางแผนการผลิตและการนำเข้าวัตถุดิบได้อย่างมีประสิทธิภาพมากขึ้น

ปัจจัยทางลบ

-   ความต้องการวัตถุดิบอาหารสัตว์ที่ขยายตัวขึ้นทั้งภายในประเทศและในตลาดโลก
    เพื่อใช้ในอุตสาหกรรมการผลิตอาหารสัตว์ที่ขยายตัว ในขณะที่การผลิตขยายตัวได้ช้ากว่า
    อาจเป็นผลทำให้ราคาวัตถุดิบเหล่านี้มีราคาเพิ่มสูงขึ้น จนเป็นอุปสรรคต่อการขยายการผลิตได้

-   แม้ว่าการนำเข้าวัตถุดิบอาหารสัตว์สำคัญ จะเป็นไปอย่างเสรีมากขึ้นแล้วในปัจจุบัน
    แต่รัฐบาลก็ยังคงกำหนดมาตรการที่เป็นข้อจำกัดอยู่อีกไม่น้อย
    ทำให้ต้นทุนการผลิตอาหารสัตว์สูงกว่าที่ควรจะเป็น
    และส่งผลกระทบต่อศักยภาพการแข่งขันของผลิตภัณฑ์ปศุสัตว์ต่างๆ จากประเทศไทยด้วย

ประมาณการความต้องการวัตถุดิบอาหารสัตว์

เปรียบเทียบระหว่างปี 2544-2547

 หน่วย : ตัน 

+--------------+-------------+------------+------------+-------------+
| วัตถุดิบ        | 2544        | 2545       | 2546*      | 2547**      |
+--------------+-------------+------------+------------+-------------+
| ปลาป่น        | 509,714     | 482,385    | 603,258    | 611,413     |
|              |             |            |            |             |
| กากถั่วเหลือง   | 2,183,623   | 2,478,631  | 2,698,059  | 2,817,407   |
|              |             |            |            |             |
| ข้าวโพด       | 4,562,216   | 4,965,475  | 5,315,483  | 4,881,728   |
|              |             |            |            |             |
| ปลายข้าว      | 735,021     | 381,801    | 415,305    | 1,027,717   |
+--------------+-------------+------------+------------+-------------+

ที่มา: สมาคมผู้ผลิตอาหารสัตว์ไทย

* ประมาณการ

** พยากรณ์

ประมาณการความต้องการอาหารสัตว์ในประเทศไทย

ปี 2545- 2547

 หน่วย : ตัน 

+--------------+---------+--------+---------+------+---------+-------+
| ประชากรสัตว์   | 2545    |        | 2546*   |      | 2547**  |       |
+--------------+---------+--------+---------+------+---------+-------+
|              | ปริมาณอ  | สัดส่วน  | ปริมาณ   | ส    | ปริมาณอ  | สัดส่วน |
|              | าหารสัตว์ |        |         | ัดส่วน | าหารสัตว์ |       |
|              |         | (      | อ       |      |         | (ร    |
|              |         | ร้อยละ) | าหารสัตว์ | (ร้อ  |         | ้อยละ) |
|              |         |        |         | ยละ) |         |       |
+--------------+---------+--------+---------+------+---------+-------+
| ไก่เนื้อ        | 3,      | 33.62  | 3,      | 3    | 4,      | 36.59 |
|              | 535,615 |        | 808,950 | 3.45 | 313,200 |       |
| ไก่พ่อแม่พันธุ์    |         | 4.64   |         |      |         | 5.18  |
|              | 487,485 |        | 525,150 | 4.61 | 611,100 |       |
| ไก่ไข่เล็กรุ่น    |         | 5.26   |         |      |         | 4.29  |
|              | 552,652 |        | 606,017 | 5.32 | 506,567 |       |
| ไก่ไข่ให้ไข่     |         | 11.24  |         |      |         | 9.19  |
|              | 1,      |        | 1,      | 1    | 1,      |       |
| ไก่ไข่พ่อแม่พันธุ์  | 181,960 | 0.19   | 296,600 | 1.39 | 083,600 | 0.15  |
|              |         |        |         |      |         |       |
| สุกรขุน        | 20,025  | 24.84  | 22,050  | 0.19 | 18,000  | 25.87 |
|              |         |        |         |      |         |       |
| สุกรพันธุ์       | 2,      | 6.01   | 2,      | 2    | 3,      | 5.84  |
|              | 611,635 |        | 932,300 | 5.75 | 050,300 |       |
| เป็ดเนื้อ       |         | 1.41   |         |      |         | 1.50  |
|              | 632,400 |        | 697,500 | 6.12 | 688,200 |       |
| เป็ดพันธุ์       |         | 0.13   |         |      |         | 0.14  |
|              | 148,512 |        | 159,600 | 1.40 | 176,400 |       |
| เป็ดไข่        |         | 0.93   |         |      |         | 0.83  |
|              | 13,870  |        | 14,600  | 0.13 | 16,060  |       |
| กุ้ง           |         | 5.99   |         |      |         | 4.75  |
|              | 97,500  |        | 97,500  | 0.86 | 97,500  |       |
| โคนม         |         | 3.67   |         |      |         | 3.44  |
|              | 630,000 |        | 560,000 | 4.92 | 560,000 |       |
| ปลา          |         | 2.07   |         |      |         | 2.23  |
|              | 386,316 |        | 405,150 | 3.56 | 405,150 |       |
|              |         |        |         |      |         |       |
|              | 217,650 |        | 262,500 | 2.31 | 262,500 |       |
+--------------+---------+--------+---------+------+---------+-------+
| รวม          | 10,     | 100.00 | 11,     | 10   | 11,     | 1     |
|              | 515,320 |        | 387,917 | 0.00 | 788,577 | 00.00 |
+--------------+---------+--------+---------+------+---------+-------+

ที่มา: สมาคมผู้ผลิตอาหารสัตว์ไทย

* ประมาณการ

** พยากรณ์

  สายธุรกิจอาหารแปรรูป

(1) ลักษณะการตลาดของผลิตภัณฑ์

-   กลยุทธ์ในการแข่งขันที่สำคัญ

นโยบายการตั้งราคาขายผลิตภัณฑ์ของบริษัท ขึ้นอยู่กับปัจจัยของภาวะราคาเนื้อไก่ในประเทศ
แต่เนื่องจากเนื้อไก่ที่ซื้อจากบริษัทแม่เพียงแห่งเดียว ทำให้บริษัทสามารถประมาณการต้นทุน
รวมทั้งสามารถควบคุมคุณภาพของวัตถุดิบได้ ทำให้บริษัทสามารถที่จะแข่งขันกับคู่แข่งได้

-   ลักษณะของลูกค้า แบ่งออกเป็น 3 กลุ่มดังนี้

  กลุ่มที่ 1 ลูกค้าตลาดสด

  กลุ่มที่ 2 ลูกค้าต่างจังหวัด

  กลุ่มที่ 3 ห้างสรรพสินค้าทั่วไป

-   กลุ่มลูกค้าเป้าหมาย

  ผู้บริโภคในประเทศทั่วไป ที่นิยมรับประทานไส้กรอก และพ่อค้าคนกลาง

-   การจำหน่ายและช่องทางการจำหน่าย

ผลิตภัณฑ์ของบริษัท จีเอฟ ฟู้ดส์ จำกัด จำหน่ายในกรุงเทพฯ และต่างจังหวัด เช่น จังหวัดชลบุรี
พิษณุโลก และเชียงใหม่ เป็นต้น ภายใต้เครื่องหมายการค้าของบริษัท
โดยที่ผู้ซื้อจะเป็นห้างสรรพสินค้า และพ่อค้าคนกลาง

(3) การจัดหาผลิตภัณฑ์หรือบริการ

สายธุรกิจชำแหละไก่

วัตถุดิบไก่เนื้อทั้งหมด รับซื้อมาจากบริษัท เอ็มเคเอส ฟาร์ม จำกัด ซึ่งเป็นบริษัทย่อยของบริษัท
โดยที่บริษัทมีโรงงานชำแหละไก่เพียง 1 โรง ตั้งอยู่ที่จังหวัดสมุทรปราการ ในปี 2546
บริษัทมีกำลังการผลิตเท่ากับ 113,000 ตัน

ผลกระทบต่อสิ่งแวดล้อม

ธุรกิจชำแหละไก่นี้ ไม่มีผลกระทบต่อสิ่งแวดล้อมมากนัก
แต่เนื่องจากการชำแหละไก่จะมีของเสียที่เหลือจากกระบวนการผลิต ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจโรงฟักไข่

บริษัทซื้อไก่พ่อแม่พันธุ์ในส่วนพันธุ์ไก่ไข่มาจากต่างประเทศ ส่วนพันธุ์ไก่เนื้อ
ซื้อจากตัวแทนจำหน่ายในประเทศไทย เพื่อนำมาผลิตลูกไก่ไข่ และลูกไก่เนื้อ โดยมีฟาร์มไก่ไข่
จำนวน 1 ฟาร์มและฟาร์มไก่เนื้อจำนวน 6 ฟาร์ม ซึ่งฟาร์มทั้งหมดตั้งอยู่ที่จังหวัดชลบุรี ในปี 2546
บริษัทมีกำลังการผลิตเท่ากับ 72 ล้านตัวในส่วนของลูกไก่เนื้อ
ส่วนลูกไก่ไข่บริษัทมีกำลังการผลิตเท่ากับ 5 ล้านตัว

ผลกระทบต่อสิ่งแวดล้อม

ธุรกิจโรงฟักไข่นี้ ไม่มีผลกระทบต่อสิ่งแวดล้อมมากนัก ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจฟาร์มเลี้ยงไก่เนื้อ

บริษัทรับซื้อลูกไก่ซึ่งเป็นวัตถุดิบจากบริษัทที่เกี่ยวข้องกัน คือบริษัท ฟาร์มกรุงไทย จำกัด
ส่วนอาหารที่ใช้เลี้ยงไก่ ก็ซื้อมาจากบริษัทที่เกี่ยวข้องกันเช่นกัน คือบริษัท กรุงไทยอาหารสัตว์ จำกัด
(มหาชน) ปัจจุบันบริษัทมีฟาร์มเลี้ยงไก่ทั้งหมด 8 ฟาร์ม ซึ่งตั้งอยู่ที่จังหวัดชลบุรี
โดยมีกำลังการผลิตในปี 2546 เท่ากับ 44 ล้านตัว

ผลกระทบต่อสิ่งแวดล้อม

ธุรกิจฟาร์มเลี้ยงไก่นี้ ไม่มีผลกระทบต่อสิ่งแวดล้อมมากนัก ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

สายธุรกิจอาหารสัตว์

บริษัทซื้อวัตถุดิบ เช่น ข้าวโพด กากถั่วเหลือง โปรตีนจากพืชอื่น และส่วนผสมอาหารสัตว์
ทั้งในประเทศและต่างประเทศ ทั้งนี้ขึ้นอยู่กับปริมาณผลผลิตในประเทศ และราคาเป็นสำคัญ
บริษัทประสบปัญหาการขาดแคลนวัตถุดิบที่ใช้ในการผลิตอาหารสัตว์ในบางครั้ง
เนื่องจากผลผลิตในประเทศมีปริมาณไม่เพียงพอต่อความต้องการ เช่น ข้าวโพด เป็นต้น
นอกจากนี้บริษัทยังมีข้อจำกัดในการจัดหาวัตถุดิบ อาทิ มาตรการการกำหนดโควต้า
มาตรการด้านราคา และมาตรการด้านภาษี

ปัจจุบันบริษัทมีโรงงานอาหารสัตว์ทั้งหมด 3 โรง ซึ่งผลิตอาหารสัตว์บก 1
โรงงานและอาหารสัตว์น้ำ 2 โรงงาน ซึ่งโรงงานทั้ง 3 แห่ง ตั้งอยู่ในบริเวณเดียวกัน
คือที่จังหวัดสมุทรปราการ โดยมีกำลังการผลิตรวมในปี 2546 เท่ากับ 490,000 ตัน

ผลกระทบต่อสิ่งแวดล้อม

ธุรกิจอาหารสัตว์ มีผลกระทบต่อสิ่งแวดล้อม ดังนั้นบริษัทได้มีมาตรการป้องกันไม่ให้เกิดกลิ่น และควัน
ฟุ้งกระจายไปรบกวนบริเวณใกล้เคียง ในปีที่ผ่านมา
บริษัทไม่ประสบปัญหาการร้องเรียนจากบริเวณใกล้เคียง

สายธุรกิจอาหารแปรรูป

วัตถุดิบเนื้อไก่ ซื้อจากบริษัทแม่คือบริษัท จีเอฟพีที จำกัด (มหาชน) เพียงแห่งเดียว ดังนั้น
จึงไม่ประสบปัญหาการจัดหาวัตถุดิบ โรงงานผลิตไส้กรอกนี้ตั้งอยู่ที่จังหวัดสมุทรปราการ ในปี 2546
มีกำลังการผลิตเท่ากับ 3,400 ตัน

ผลกระทบต่อสิ่งแวดล้อม

ธุรกิจการผลิตไส้กรอก ไม่มีผลกระทบต่อสิ่งแวดล้อมมากนัก
แต่เนื่องจากการผลิตไส้กรอกจะมีของเสียที่เหลือจากกระบวนการผลิต ซึ่งบริษัทได้จัดทำบ่อบัดน้ำเสีย
เพื่อควบคุมคุณภาพของน้ำให้มีสภาพที่ดีก่อนแล้วค่อยปล่อยให้ไหลลงสู่ลำคลอง

  (4) งานที่ยังไม่ได้ส่งมอบ

  -ไม่มี-